Cesare Pavese

Cesare Pavese (Santo Stefano Belbo, Cuneo, Piemonte, 1908ko irailaren 9a – Torino, 1950eko abuztuaren 27a) italierazko idazlea eta poeta izan zen.

Torinoko unibertsitatean letretan lizentziatua, tesia Walt Whitmanen poesiari buruz egin zuen. Einaudi argitaletxean hasi zen lanean ingelesezko literaturaren itzultzaile eta editore: S. Lewis, H. Melville, S. Anderson, Dos Passos, Stein, Defoe.

1935ean, zenbait hilabete kartzelan egon ondoren Brancaleonen (Calabria) hiru urtez erbesteratzera kondenatu zuten, nahiz eta 1936an indultu bati esker itzuli egin zen.

Bigarren Mundu Gerran (1939-1945) ez zuen ez armadan ez partisanoen taldeetan parte hartu, baina ondoren Italiako Alderdi Komunistan (PCI) sartu zen eta L'Unitá aldizkarian idatzi zuen.

Azkeneko urteetan bere lanak onespena jaso zuen, 1950eko ekainean jaso zuen Strega sariak erakusten duen bezala.

1950eko abuztuaren 26an Turineko Roma hotelean bere buruaz beste egin zuen.

 Literatur estiloa eta ibilbidea 
Idazle neorrealistatzat jotzen da. Bere lehen poema liburuan, Lavorare stanca, lirika estetizistaren kontrako poema narratiboak proposatzen zituen, non protagonistak langile, nekazari edo prostitutak izan zitezkeen. Baina guztiaren gainetik bere obra eta bizitza osoa baldintzatuko duen ezaugarria gizakion izugarrizko bakardadea da. Sentimendu horri aurre egiten gogoz saiatu zen, dela bizitza sozialaren bidez, dela amodioaren bidez, arrakastarik gabe bere poema ezagunean, Verrà la morte e avrà i tuoi occhi, ikusten den bezala. Bere lanak itxuraz errealistak izan arren, errealismo hori gainditzen duen ukitu lirikoa dute eta hain maite zuen "mitoarekin" lotzen dira.

 Lanak 

 Eleberri eta ipuinak 
 Paesi Tuoi, 1941
 Feria d'agosto, 1946
 Dialoghi con Leucò, 1947
 Il Compagno, 1947
 La bella estate: Tra donne sole  eta Il diavolo sulle colline barne, 1949
 Prima che il gallo canti: La casa in collina eta Il carcere barne, 1949
 La luna e i falò, 1950
 Notte di festa, 1953
 Ciau Masino, 1968

 Saiakerak, gutunak, egunkaria 
 La letteratura americana e altri saggi, 1951
 Il mestiere di vivere. Diario 1935-1950, 1952 
 Lettere, 1924-1950, 1966
 Interpretazione dell poesia di Walt Whitman. Tesi di laurea, 1930 (2006) 

 Poesia 
 Lavorare stanca, 1936
 La terra e la morte, 1947
 Last blues,to be read some day, 1950
 Verrà la morte ed avrà i tuoi occhi, 1951.

 Euskaratuak 

80ko hamarkadan hasi zen euskaraz ezagutarazten Paveseren lana. Bere lanak liburuetatik haratago, bere poeta izaerari ondo baino hobeto egokitzen zaion literatur aldizkarietan, hala nola Xaguxarra, Susa, Maiatz, Egan, Hegats eta, azkenik, Senezen edota antologia-liburuen bidez –adibidez Alkoola poemak, Izkiriaturik aurkitu ditudan ene poemak edo Bertzerenak– ezagutu ahal izan ditu euskal irakurleak. Hona hemen, kronologikoki:
 Gente Spaesata, Xaguxarra-1 aldizkarian. Xaguxarra, 1980. Itzultzailea: Txema Larrea
 Semplicita, Xaguxarra-1 aldizkarian. Xaguxarra, 1980. Itzultzailea: Txema Larrea
 Tu non sai le colline, Xaguxarra-1 aldizkarian. Xaguxarra, 1980. Itzultzailea: Txema Larrea
 Verra la morte e avra i tuoi occhi, Xaguxarra-1 aldizkarian. Xaguxarra, 1980. Itzultzailea: Txema Larrea
 La puttana contadina, Susa-3 aldizkarian. Susa, 1981.Itzultzailea: Mikel Etxebeste
 Burkidea (Il Compagno), Elkar, 1984. Itzultzailea: Xabier Mendiguren Bereziartu
 Aintzinako disziplina, (Disciplina antica) Alkoola poemak liburuan. Pamiela, 1984. Itzultzailea: Juan Martin Elexpuru
 Belaunaldi bat, Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Gaueko atseginak, Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Goizak garden iragaiten dira, Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Helduren dun heriotza eta heure begiak ukanen dizkin, (Verrá la mortte e avrá i tuoi occhi), Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Lan egitea nekagarria da, Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Lo pasatzen duzun gaua, Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Zuk ez dituzu ezagutzen, Izkiriaturik aurkitu ditudan ene poemak liburuan. Pamiela, 1985. Itzultzailea: Joseba Sarrionandia
 Bi narrazio, Susa-14/15 aldizkarian. Susa, 1985. Itzultzailea: Joakin Balentzia
 Gaueko atseginak, Maiatz-11 aldizkarian. Maiatz, 1986. Itzultzailea: Itxaro Borda
 Heriotza etorriko da eta zure begiak ukanen ditu, (Verrá la mortte e avrá i tuoi occhi), Maiatz-11 aldizkarian. Maiatz, 1986. Itzultzailea: Itxaro Borda
 Lan egiteak nekatzen du, Maiatz-11 aldizkarian. Maiatz, 1986. Itzultzailea: Itxaro Borda
 Last blues, to be read some day, Maiatz-11 aldizkarian. Maiatz, 1986. Itzultzailea: Itxaro Borda
 Teilatuen paradisuan, Maiatz-11 aldizkarian. Maiatz, 1986. Itzultzailea: Itxaro Borda
 Muinoko etxea (La casa in collina), Ibaizabal, 1991. Itzultzailea: Koldo Biguri
 Bizitza lanbide (Il mestiere di vivere: 1935-1950), Ibaizabal, 1997. Itzultzailea: Maite Lopetegi Campano.
 Lehen amodioa, (Primo amore) Lehen amodioa : Antologia liburuan. Igela, 2000. Itzultzailea: Joseba Urteaga.
 Ciau Masino, Egan 1997-3/4 aldizkarian. Egan, 2005. Itzultzailea: Gillermo Etxeberria
 Klar eta hutsik..., Bertzerenak liburuan. Pamiela, 2006. Itzultzailea: Luigi Anselmi
 Etorriko da heriotza eta zure begiak izango ditu (Verrá la mortte e avrá i tuoi occhi), Hegats-41 aldizkarian. Hegats, 2008. Itzultzailea: Migel Anjel Unanua
 Lurra eta heriotza, (La Terra e la Morte) Hegats-41 aldizkarian. Hegats, 2008. Itzultzailea: Migel Anjel Unanua
 T.ri bi olerki, (Due poesie a T.) Hegats-41 aldizkarian. Hegats, 2008. Itzultzailea: Migel Anjel Unanua
 Heriotza etorriko da eta zure begiak ukanen ditu, (Verrá la mortte e avrá i tuoi occhi), Abestitzak eta poema kantatuak liburuan. Elkar, 2006. Itzultzailea: Xabier Lete (Xabier Lete, itzultzaile, Gotzon Egiak idatzitako artikuluan berragitaratua, Senez-41 aldizkarian. EIZIE, 2011.)

 Erreferentziak 

 Ikus, gainera 
 Italierazko literatura.

 Kanpo estekak 
 Cesare Paveseren lan euskaratuak on-line, Euskarari Ekarriak webgunea.

Kategoria:Piemontearrak
Kategoria:Italiako komunistak
Kategoria:Italiako ipuingileak
Kategoria:Italiako poetak
Kategoria:Italiako saiakeragileak
Kategoria:Italiako itzultzaileak
Kategoria:Idazle suizidak
Kategoria:Poeta suizidak
Kategoria:Strega Saria